ਹਨਾਨ ਅੱਵਾਦ

ਹਨਾਨ ਅੱਵਾਦ () ਇੱਕ ਫ਼ਲਸਤੀਨੀ ਕਾਰਕੁਨ, ਵਕੀਲ ਅਤੇ ਕਵੀ ਹੈ। ਉਹ ਵੂਮੈਨ ਇੰਟਰਨੈਸ਼ਨਲ ਲੀਗ ਫਾਰ ਪੀਸ ਐਂਡ ਫਰੀਡਮ (WILPF) ਦੇ ਫ਼ਲਸਤੀਨ ਸੈਕਸ਼ਨ ਦੀ ਪ੍ਰਧਾਨ ਅਤੇ ਸੰਸਥਾਪਕ ਹੈ। ਅੱਵਾਦ ਨੇ ਰਾਸ਼ਟਰਪਤੀਆਂ ਅਤੇ ਮੰਤਰੀਆਂ ਦੇ ਸਾਹਮਣੇ ਫ਼ਲਸਤੀਨ ਦੀ ਵਕਾਲਤ ਕੀਤੀ ਹੈ।

 ਜੀਵਨ ਅਤੇ ਸਿੱਖਿਆ 
ਅੱਵਾਦ ਦਾ ਜਨਮ 1951 ਵਿੱਚ ਯਰੂਸ਼ਲਮ ਵਿੱਚ ਹੋਇਆ ਸੀ। ਉਸ ਨੇ 1970 ਵਿੱਚ, ਸਿੱਖਿਆ ਵਿੱਚ ਡਿਪਲੋਮਾ ਪ੍ਰਾਪਤ ਕੀਤਾ ਅਤੇ ਉਸ ਨੇ 1974 ਵਿੱਚ ਬਿਰਜ਼ੀਟ ਯੂਨੀਵਰਸਿਟੀ ਤੋਂ ਅਰਬੀ ਭਾਸ਼ਾ ਅਤੇ ਸਾਹਿਤ ਵਿੱਚ ਬੀ.ਏ. ਦੀ ਡਿਗਰੀ ਹਾਸਿਲ ਕੀਤੀ। 1976 ਵਿੱਚ, ਉਸ ਨੇ ਕਾਹਿਰਾ, ਮਿਸਰ ਵਿੱਚ ਅਲ ਅਜ਼ਹਰ ਯੂਨੀਵਰਸਿਟੀ ਤੋਂ ਸਾਹਿਤਕ ਆਲੋਚਨਾ ਵਿੱਚ ਡਿਪਲੋਮਾ ਪ੍ਰਾਪਤ ਕੀਤਾ, ਉਸ ਤੋਂ ਬਾਅਦ 1977 ਵਿੱਚ ਯਰੂਸ਼ਲਮ ਦੀ ਹਿਬਰੂ ਯੂਨੀਵਰਸਿਟੀ ਤੋਂ ਅਰਬੀ ਸਾਹਿਤ ਅਤੇ ਮਨੁੱਖਤਾ ਵਿੱਚ ਐਮ.ਏ. ਪੂਰੀ ਕੀਤੀ। ਅੱਵਾਦ ਨੇ ਆਕਸਫੋਰਡ ਯੂਨੀਵਰਸਿਟੀ ਤੋਂ ਪੜ੍ਹਾਈ ਕੀਤੀ। ਉਸ ਨੇ ਕੈਨੇਡਾ ਵਿੱਚ ਮੈਕਗਿਲ ਯੂਨੀਵਰਸਿਟੀ ਤੋਂ ਪੀਐਚ.ਡੀ ਕਰਨ ਤੋਂ ਬਾਅਦ ਦੂਜੀ ਐਮ.ਏ, ਦੀ ਡਿਗਰੀ ਪ੍ਰਾਪਤ ਕੀਤੀ।Dialogue with the Palestinian writer Dr. Hanan Awad  (English translation), Wattan. ਉਸ ਦੇ ਖੋਜ-ਪ੍ਰਬੰਧ ਨੇ ਕਤਲ ਕੀਤੇ ਸਿਆਸਤਦਾਨ ਘਸਾਨ ਕਨਫਾਨੀ ਦੇ ਕੰਮਾਂ ਦੀ ਪੜਚੋਲ ਕੀਤੀ।

 ਕਰੀਅਰ 
1980 ਅਤੇ 1982 ਤੱਕ, ਅੱਵਾਦ ਨੇ ਮੈਕਗਿਲ ਯੂਨੀਵਰਸਿਟੀ ਵਿੱਚ ਇਸਲਾਮਿਕ ਸਟੱਡੀਜ਼ ਵਿੱਚ ਅਧਿਆਪਨ ਸਹਾਇਕ ਵਜੋਂ ਕੰਮ ਕੀਤਾ। ਫਿਰ ਉਸ ਨੇ ਨੈਸ਼ਨਲ ਮਿਊਜ਼ੀਅਮ ਆਫ਼ ਮੈਨ ਦੇ ਮੱਧ ਪੂਰਬੀ ਅਧਿਐਨ ਵਿਭਾਗ ਲਈ ਖੋਜਕਰਤਾ ਵਜੋਂ ਕੰਮ ਕੀਤਾ। ਇਸ ਤੋਂ ਬਾਅਦ, ਉਹ ਵੈਸਟ ਬੈਂਕ ਵਾਪਸ ਆ ਗਈ। ਉਹ ਮਨੁੱਖਤਾ ਵਿਭਾਗ ਦੀ ਮੁਖੀ ਬਣਨ ਤੋਂ ਪਹਿਲਾਂ 1982 ਅਤੇ 1986 ਦੇ ਵਿਚਕਾਰ, ਯਰੂਸ਼ਲਮ ਵਿੱਚ ਫ਼ਲਸਤੀਨੀ ਅਬੂ ਡਿਸ ਕਾਲਜ ਵਿੱਚ ਸੱਭਿਆਚਾਰਕ ਅਧਿਐਨ ਵਿਭਾਗ ਦੀ ਮੁਖੀ ਸੀ।

1988 ਵਿੱਚ, ਅੱਵਾਦ ਨੇ ਮੱਧ ਪੂਰਬ ਦੇ ਸਲਾਹਕਾਰ ਵਜੋਂ ਸੇਵਾ ਕਰਦੇ ਹੋਏ, ਪੀਸ ਐਂਡ ਫਰੀਡਮ ਲਈ ਮਹਿਲਾ ਅੰਤਰਰਾਸ਼ਟਰੀ ਲੀਗ ਦੇ ਫ਼ਲਸਤੀਨੀ ਸੈਕਸ਼ਨ ਦੀ ਸਥਾਪਨਾ ਕੀਤੀ।"All 4 Palestine | Model Role Details" . www.all4palestine.com. ਅੱਵਾਦ ਨੇ 1998 ਤੋਂ 2004 ਤੱਕ ਯਾਸਰ ਅਰਾਫ਼ਾਤ ਦੇ ਸੱਭਿਆਚਾਰਕ ਸਲਾਹਕਾਰ ਵਜੋਂ ਵੀ ਕੰਮ ਕੀਤਾ।"The Stentorian Text (The Strain of Departure): Hanan Awwad". www.festivaldepoesiademedellin.org.Dialogue with the Palestinian writer Dr. Hanan Awad  (English translation), Wattan. ਅੱਵਾਦ ਨੇ ਫ਼ਲਸਤੀਨੀ ਲੇਖਕਾਂ ਦੀ ਯੂਨੀਅਨ, ਫ਼ਲਸਤੀਨੀ ਯੂਨੀਅਨ ਆਫ਼ ਜਰਨਲਿਸਟਸ, ਅਤੇ ਪੈਲੇਸਤੀਨੀ ਲੇਖਕਾਂ ਲਈ ਪੈਨ ਸੈਂਟਰ ( PEN ਇੰਟਰਨੈਸ਼ਨਲ ਦਾ ਇੱਕ ਭਾਗ) ਦੀ ਸਥਾਪਨਾ ਵੀ ਕੀਤੀ। ਉਸ ਨੇ 2016 ਵਿੱਚ, ਇੱਕ ਖੁੱਲੇ ਪੱਤਰ ਵਿੱਚ ਸਹਿ-ਹਸਤਾਖਰ ਕੀਤੇ, ਜਿਸ ਵਿੱਚ ਤੁਰਕੀ ਨੂੰ ਪੱਤਰਕਾਰਾਂ ਨੂੰ ਜੇਲ੍ਹ ਤੋਂ ਰਿਹਾਅ ਕਰਨ ਦੀ ਅਪੀਲ ਕੀਤੀ ਗਈ।

 ਚੁੰਨਿਦਾ ਕੰਮ 
ਅੱਵਾਦ ਅਰਬੀ ਵਿੱਚ ਲਿਖਦਾ ਹੈ ਅਤੇ ਹੇਠਾਂ ਉਸ ਦੀ ਕਵਿਤਾ ਅਤੇ ਕਿਤਾਬਾਂ ਦੇ ਸਿਰਲੇਖਾਂ ਦਾ ਅੰਗਰੇਜ਼ੀ ਅਨੁਵਾਦ ਹੈ।

ਕਵਿਤਾ

 ਆਈ ਰਾਇਟ ਵਿੱਦ ਮਾਈ ਬਲੱਡ, 1983"All 4 Palestine | Model Role Details". www.all4palestine.com.
 ਦ ਪ੍ਰੋਮਿਸਡ ਰਿਟਰਨ, 1988
 ਆਈ ਚੋਜ਼ ਦ ਡੇਂਜਰ, 1988

ਕਿਤਾਬਾਂ

 ਐਪੀਸੋਡਸ ਆਫ਼ ਦ ਸੀਜ
 ਅਰਬ ਕੌਜ਼ ਇਨ ਦ ਫ਼ਿਕਸ਼ਨ ਗਦਾਹ ਅਲ-ਸਮਾਨ, (1961-1975)

 ਹਵਾਲੇ 

ਸ਼੍ਰੇਣੀ:ਜ਼ਿੰਦਾ ਲੋਕ
ਸ਼੍ਰੇਣੀ:ਜਨਮ 1951
ਸ਼੍ਰੇਣੀ:ਫ਼ਲਸਤੀਨੀ ਲੋਕ
ਸ਼੍ਰੇਣੀ:ਫ਼ਲਸਤੀਨੀ ਔਰਤਾਂ
ਸ਼੍ਰੇਣੀ:ਫ਼ਲਸਤੀਨੀ ਕਵੀ